Sorana Cîrstea s-a oprit în optimi la Miami Open. Românca a fost înfrântă de americanca Danielle Collins.
Jucătoarea de tenis Sorana Cîrstea s-a oprit în optimile de finală ale turneului WTA 1.000 de la Miami (SUA).
Jucătoarea de tenis Sorana Cîrstea s-a oprit în optimile de finală ale turneului WTA 1.000 de la Miami (SUA)/ Foto: Sorana Cîrstea - Facebook
Jucătoarea de tenis Sorana Cîrstea s-a oprit în optimile de finală ale turneului WTA 1.000 de la Miami (SUA), fiind învinsă în două seturi, 6-3, 6-2, de americanca Danielle Collins, într-o partidă disputată luni.
Cîrstea (33 ani, 24 WTA), cap de serie numărul 19, s-a înclinat după o oră şi 29 de minute de joc. Ea a primit un cec în valoare de 101.000 dolari şi 120 de puncte WTA pentru accederea în această fază a competiţiei.
Tot luni a părăsit turneul din Florida şi poloneza Iga Swiatek, numărul unu mondial, care a fost învinsă cu 6-4, 6-2 de rusoaica Ekaterina Alexandrova (16 WTA).
Sfertfinalistă la Miami anul trecut, Alexandrova o va avea ca adversară în turul următor pe americanca Jessica Pegula, care a trecut cu 7-6 (7/1), 6-3 de compatrioata sa Emma Navarro.
Jucătoarea americană Coco Gauff, numărul 3 mondial, a fost eliminată la rândul ei în optimile de finală, fiind învinsă în trei seturi, 6-3, 1-6, 6-2, de Caroline Garcia din Franţa (27 WTA), după o oră şi 43 de minute de joc. Caroline Garcia o va înfrunta în turul următor pe Danielle Collins, ocupanta locului 53 în clasamentul mondial.
Rezultate - optimi de finală:
Danielle Collins (SUA) - Sorana Cîrstea (România/N.19) 6-3, 6-2
Caroline Garcia (Franţa/N.23) - Coco Gauff (SUA/N.3) 6-3, 1-6, 6-2
Maria Sakkari (Grecia/N.8) - Anna Kalinskaia (Rusia/N.22) (forfait Kalinskaia)
Elena Rîbakina (Kazahstan/N.4) - Madison Keys (SUA/N.17) 6-3, 7-5
Victoria Azarenka (Belarus/N.27) - Katie Boulter (Marea Britanie/N.24) 7-5, 6-1
Iulia Putinţeva (Kazahstan) - Anhelina Kalinina (Ucraina/N.32) 6-4, 7-6 (7/5)
Jessica Pegula (SUA/N.5) - Emma Navarro (SUA/N.20) 7-6 (7/1), 6-3
Ekaterina Alexandrova (Rusia/N.14) - Iga Swiatek (Polonia/N.1) 6-4, 6-2
Citiți monitorulcj.ro și pe Google News
CITEȘTE ȘI: